ก็คือว่าวันก่อนมีอะไรกับแฟนแต่ยังไม่ได้แตก รู้ก่อนว่าถุงยางรั่ว แฟนก็เลยซื้อยาคุมกำเนิดฉุกเฉินมาให้กินชนิด1เม็ด มันจะมีโอกาสท้องมั้ยคะ กี่%คะ คือกินภายใน24 ชั่วโมงเลยอะค่ะ แล้วถ้าเลย24 ชมแล้วสามารถมีอะไรกับแฟนอีกได้มั้ยคะ แบบใส่ถุง แล้วสามารถทานยาปรับฮอร์โมนเหมือนเดิมได้ปกติมั้ยคะ หรือว่าต้องหยุดกินก่อนกี่วันคะ เพื่อให้ยาคุมออกฤทธิ์ได้เต็มที่หรือว่า สามารถทานยาปรับฮอร์โมนได้ปกติเหมือนเดิม
สวัสดีค่ะ หากมีเพศสัมพันธ์ แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี แม้ถุงยางอนามัยจะรั่วก็ตาม ดังนั้น ก็ไม่จำเป็นต้องทานยาคุมฉุกเฉินไปค่ะแต่ในกรณีที่มีการหลั่งน้ำอสุจิเกิดขึ้น หากได้ทานยาคุมฉุกเฉินชนิด 1 เม็ด ภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ค่ะและหลังจากที่ทานยาคุมฉุกเฉินเกิน 24 ชั่วโมงไปแล้ว ยาก็จะหมดฤทธิ์ในการป้องกันการตั้งครรภ์แล้ว ดังนั้น หากหลังจากนั้นได้มีเพศสัมพันธ์อีก ก็จะมีโอกาสตั้งครรภ์ได้ แต่หากจะใช้ถุงยางอนามัยป้องกัน ถุงยางก็จะช่วยป้องกันการตั้งครรภ์ได้ประมาณ 82%-98% ค่ะสำหรับยาปรับฮอร์โมนที่ทานนั้น หากทานตามที่แพทย์สั่ง เมื่อมีข้อบ่งชี้ เช่น การไม่มีประจำเดือนมาจากการทำงานของรังไข่ที่ผิดปกติ เป็นต้น สามารถที่จะทานตามวันที่เคยทานได้ (ปกติ จะมีวันที่กำหนดให้ทาน ไม่ได้ให้ทานทุกวัน ยกเว้นแต่เป็นยาคุมกำเนิดแบบรายเดือน) และไม่ได้มีผลต่อยาคุมฉุกเฉินที่ทานไปค่ะ แต่หากแพทย์ไม่ได้สั่งให้ทานเพราะมีข้อบ่งชี้ต่างๆ ก็ไม่ควรทานไปโดยไม่จำเป็นค่ะ เพราะย่อมมีผลต่อการทำงานของรังไข่ และทำให้รังไข่ทำงานผิดปกติได้ค่ะ